OpenLLM-France/wikimedia huggingface dataset:
# Serguei Semak

Serguei Bogdànovitx Semak (27 de febrer de 1976, Sitxànskie, Rússia), és un jugador de futbol rus. Actualment juga al FC Rubin Kazan de la Russian Premier League com a davanter amb el dorsal 7.

## Biografia

Semak començà la seua carrera professional en el FC Presnya Moscow, en el qual romangué dues temporades, llevat de mig any en el qual jugà en el Karelia Petrozavodsk.
El 1994 fitxa pel CSKA de Moscou. En aquest equip fou un jugador fonamental, i a partir de 1996 es convertí en el capità. Amb aquest club es proclama campió de la Copa de Rússia el 2002. A l'any següent conquista el campionat lliguer. El 2005 guanya una Copa de la UEFA, on el seu equip derrotà al Sporting de Lisboa en la final per tres gols a un, encara que Semak abandonà el club unes setmanes abans i no pogué disputar eixa final. En la seua etapa en el CSKA disputà un total de 272 partits de lliga i marcà 68 gols.
La temporada 2005-06 prova sort en França anant-se'n al Paris Saint-Germain, que pagà per ell 2,5 milions d'euros. Aquest equip el fitxà a en Semak quan anotà els tres gols del partit PSG 1 - 3 CSKA (Lliga de Campions de la UEFA 2004-05). Amb aquest equip guanya una Copa de França.
Regressa al seu país per a jugar amb el FC Moscou, club que va realitzar un desembors d'aproximadament dos milions d'euros per a poder aconseguir els seus serveis. Aconsegueix arribar a la final de la Copa de Rússia el 2007, final que perdé per un gol a zero contra el Lokomotiv de Moscou.
El 2008 fitxa pel seu actual club, el FC Rubin Kazan.

## Internacional

Ha estat internacional amb la selecció de futbol de Rússia en 50 ocasions. El seu debut com internacional es produí el 15 de novembre de 1997 en un partit contra Itàlia en el qual el seu equip caigué derrotat a casa per un gol a zero.
El seleccionador li convocà per a la Copa Mundial de Futbol de Corea i Japó de 2002, encara que finalment no li donà l'oportunitat de debutar en eixe torneig.
Fou convocat per a participar en l'Eurocopa d'Àustria i Suïssa de 2008. En aquesta competició el seu equip realitzà un gran paper arribant a semifinals. Semak fou una peça clau en l'equip, jugant tots els partits del torneig com a titular.

## Referències

* ↑ Sergéi Semak torna a Rússia (castellà)
* ↑ [«Noms de Hiddink per l'equip de l'EURO (anglès)». Arxivat de l'original el 2008-08-03. [Consulta: 27 agost 2009]. Noms de Hiddink per l'equip de l'EURO (anglès)]

## Enllaços externs

* Perfil (rus)
# Shūichi Gonda

Shuichi Gonda (Tòquio, Japó, 3 de març de 1989) és un futbolista japonès que ha disputat 2 partits amb la selecció japonesa.

## Referències

* ↑ Japan National Football Team Database

## Enllaços externs

* National Football Teams
Gonda amb el Japó - plantilles de navegació :
Selecció de futbol del Japó – Copa del Món de futbol 2014
1 Kawashima •
2 Uchida •
3 G. Sakai •
4 Honda •
5 Nagatomo •
6 Morishige •
7 Endō •
8 Kiyotake •
9 Okazaki •
10 Kagawa •
11 Kakitani •
12 Nishikawa •
13 Ōkubo •
14 Aoyama •
15 Konno •
16 Yamaguchi •
17 Hasebe  •
18 Ōsako •
19 Inoha •
20 Saitō •
21 H. Sakai •
22 Yoshida •
23 Gonda •
Seleccionador: Zaccheroni
Selecció de futbol del Japó – Copa del Món de futbol 2022
1 Kawashima •
2 Yamane •
3 Taniguchi •
4 Itakura •
5 Nagatomo •
6 Endo •
7 Shibasaki •
8 Dōan •
9 Mitoma •
10 Minamino •
11 Kubo •
12 Gonda •
13 Morita •
14 J. Ito •
15 Kamada •
16 Tomiyasu •
17 Tanaka •
18 Asano •
19 Sakai •
20 Machino •
21 Ueda •
22 Yoshida  •
23 Schmidt •
24 Soma •
25 Maeda •
26 H. Ito •
Seleccionador: Moriyasu :
# Siboglínids

Els siboglínids (Siboglinidae) són una família d'anèl·lids poliquets de l'ordre dels sabèl·lides, per bé que durant anys van ser considerats un embrancament propi, denominat pogonòfors (Pogonophora). Són animals poc coneguts, vermiformes i que viuen dins un tub. No van ser descoberts fins al 1900, quan se'n van trobar alguns exemplars per mitjà de dragats a grans profunditats a la costa d'Indonèsia. Acostumen a viure en els fons marins, generalment a més de 200 metres. Aquesta circumstància, unida a la seva extrema fragilitat en dificulta en gran manera l'estudi. Se'n coneixen 196 espècies.

## Característiques

Són animals sèssils, i viuen ens tubs quitinosos verticals que fabriquen ells mateixos. Algunes espècies són de mida molt gran, fins a 1,5 metres en el cas de Riftia pachyptila. Són vermiformes, amb un cos cilíndric dividit en regió cefàlica, tronc i opistosoma (que no es va descriure fins al 1963). La regió cefàlica presenta un nombre variable de tentacles, que són els que donaven nom al embrancament.
Una de les principals característiques del grup és l'absència de boca i tub digestiu. En realitat, s'alimenten gràcies al mutualisme amb bacteris quimioautòtrofs del sofre. Aquests bacteris oxiden sulfur d'hidrogen, amb la qual cosa proporcionen al pogonòfor nutrients que necessita per subsistir. Els bacteris es presenten en el trofosoma, un òrgan derivat de la regió mitjana del tub digestiu de l'embrió (la resta del tub digestiu es perd quan arriben a la maduresa). A causa d'això necessiten viure en zones riques en sulfur d'hidrogen, que resulten hostils a gairebé tots els éssers vius, com falles oceàniques amb fonts hidrotermals d'origen volcànic.

## Història natural

Els siboglínids viuen dins uns tubs formats per anells imbricats de quitina, que ells mateixos secreten, enterrats verticalment en els sediments profunds. Només hi sobresurt una mica la part anterior de l'animal, que és aproximadament tan llarg com el tub i s’hi pot moure a dins, amunt o avall.
Els siboglínids es reprodueixen sexualment. Són animals dioics sense dimorfisme sexual. Les femelles dipositen els òvuls a la part anterior del tub quitinós, on es durà a terme la fecundació i el desenvolupament embrionari.

## Referències

* 1 2 «WoRMS - World Register of Marine Species - Siboglinidae Caullery, 1914» (en anglès). [Consulta: 9 febrer 2021].
* 1 2 «ITIS Standard Report Page: Siboglinidae». [Consulta: 9 febrer 2021].
* ↑ «WoRMS - World Register of Marine Species - Taxonomic tree». [Consulta: 9 febrer 2021].
* 1 2 Palomo, A. 1991. Els verms celomats: anèl·lids i afins. Història Natural dels Països Catalans, 8.
# Sent Auprian

Sent Auprian (en francès Saint-Alpinien) és una comuna (municipi) de França, a la regió de la Nova Aquitània, departament de la Cruesa, al districte d'Aubusson i cantó d'Aubusson.
La seva població al cens de 1999 era de 320 habitants. Està integrada a la Communauté de communes d'Aubusson-Felletin.

## Demografia

Evolució demogràfica :
| 1968 | 1975 | 1982 | 1990 | 1999 |
| 344 | 316 | 318 | 350 | 320 |

## Administració

Llista d'alcaldes :
| Període | Identitat | Partit |
| 2001-2008 | Claude Leprince | |
| 2008- | Evelyne Chabant | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Sheppardia

Sheppardia és un gènere d'ocells de la família dels muscicàpids (Muscicapidae).

## Taxonomia

Segons la Classificació del Congrés Ornitològic Internacional (versió 12.1, 2022) aquest gènere està format per 10 espècies:
* Sheppardia aequatorialis - Rossinyol equatorial.
* Sheppardia aurantiithorax - Rossinyol de Rubeho.
* Sheppardia bocagei - Rossinyol de Bocage.
* Sheppardia cyornithopsis - Rossinyol pit-rogenc.
* Sheppardia gabela - Rossinyol de Gabela.
* Sheppardia gunningi - Rossinyol de Gunning.
* Sheppardia lowei - Rossinyol d'Iringa.
* Sheppardia montana - Rossinyol dels Usambara.
* Sheppardia poensis - Rossinyol cuacurt.
* Sheppardia sharpei - Rossinyol de Sharpe.
Tanmateix, en el Handook of the Birds of the World i la quarta versió de la BirdLife International Checklist of the birds of the world (desembre 2019), es comptabilitzen 11 espècies, doncs es segueix un altre criteri taxonòmic, amb la següent divergència:
- El rossinyol alagrís (Cossypha polioptera) és considerat dins del gènere Sheppardia (S. polioptera).

## Referències

* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 702. ISBN 978-84-16728-37-4.
# Simó Salvador

Simó Salvador fou un religiós i diplomàtic català nascut a la Selva del Camp el 1369. Fou bisbe de Barcelona.
Va seguir la carrera eclesiàstica i fou doctor en dret per la Universitat de Bolonya. El 1365 va entrar al servei de Benet XIII a Avinyó. Entre els anys 1397 i 1408 fou ambaixador del Papa a Roma quatre vegades, mirant de concertar una entrevista amb el papa de Roma, sense èxit.
Durant el setge dels francesos a Avinyó (1398-1399) va romandre a la ciutat i després del 1403 va fugir a Castellrenard. Durant la residència a Perpinyà, sobretot en el concili del 1408, continuà les seves gestions pacificadores i en pro de la unió de les dos branques, fins al 1412, en què va anar a trobar a Benet XIII a Peníscola. Va intentar que Benet s'avingués a pactar per posar fi al cisma i després d'obtenir la promesa de protecció personal del rei Alfons IV, va deixar la causa del Papa Luna.
Tot seguit fou nomenat rector de Montblanc, canonge de Lleida i ardiaca de València, i va posar els seus coneixements diplomàtics al servei del rei, de qui fou ambaixador a Roma i a Sicília i Sardenya. Entre els seus èxits cal esmentar el 1429 l'abdicació de Gil Sanxis Munyós, que havia succeït Benet XIII amb el nom de Climent VIII. Fou nomenat bisbe de Barcelona el 1433, però continuà el seu paper de diplomàtic en les corts de Montsó (1335) i sobretot a les corts de Tortosa (1442), en què respongué al discurs de la reina Maria.
Encarregà a Bernat Martorell el retaule de la capella de la Transfiguració de la seu de Barcelona, i va morir a Roma el 1445. La seva despulla fou enterrada a l'esmentada capella de la Transfiguració.
# Serra Blanca (Artesa de Lleida)

La Serra Blanca és una serra situada al municipi d'Artesa de Lleida a la comarca del Segrià, amb una elevació màxima de 247,3 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Snake Creek

Snake Creek és una concentració de població designada pel cens dels Estats Units a l'estat d'Oklahoma. Segons el cens del 2000 tenia 298 habitants.

## Demografia

Segons el cens del 2000, Snake Creek tenia 298 habitants, 103 habitatges, i 80 famílies. La densitat de població era de 13,8 habitants per km².
Dels 103 habitatges en un 32% hi vivien nens de menys de 18 anys, en un 72,8% hi vivien parelles casades, en un 3,9% dones solteres, i en un 21,4% no eren unitats familiars. En el 19,4% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,31.
Per edats la població es repartia de la següent manera: un 27,5% tenia menys de 18 anys, un 10,4% entre 18 i 24, un 25,8% entre 25 i 44, un 29,2% de 45 a 60 i un 7% 65 anys o més.
L'edat mediana era de 34 anys. Per cada 100 dones de 18 o més anys hi havia 109,7 homes.
La renda mediana per habitatge era de 31.813 $ i la renda mediana per família de 32.500 $. Els homes tenien una renda mediana de 23.194 $ mentre que les dones 11.328 $. La renda per capita de la població era de 14.300 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Snake Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Snake Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Shi Rui

Shi Rui (xinès simplificat: 石锐; xinès tradicional: 石銳; pinyin: Shí Ruì), conegut també com a Yiming, fou un pintor xinès que va viure sota la dinastia Ming. Les dates exactes del seu naixement i de la seva mort són desconegudes però se sap que la seva activitat artística es va desenvolupar entre els anys 1426 i 1470. Va néixer a Qiantang, actualment Hangzhou, província de Zhejiang (Font: Anita Chung, pàg, 34). Va servir en l'Administració imperial.
Pintor paisatgista, és un dels més destacats representants de la pintura acadèmica de la dinastia Ming (amb Guo Chun, Li Zai i Zhu Duan que es diferencien segons la seva adhesió als estils dels mestres dels períodes Song i Yuan. Shi també forma part dels artistes que practicaven el que es coneix, en història de l'art, com a “pintura arquitectural”. Entre les seves obres destaquen: “Admirant les flors”, “Felicitacions d'Any Nou i “Plaer de pescador en un poble vora l'aigua”.

## Bibliografia

* Drawing Boundaries: Architectural Images in Qing China d'Anita Chung. University of Hawai'i Press. Pàgs. 34, 36-37 i 39 .
* Dictionnaire des peintres,sculpteurs, dessinateurs et graveurs (Dictionnaire Bénézit) d'Emmanuel Bénézit.,ISBN 2700030222.
* La font principal per la redacció d'aquest article prové dels articles dedicats a aquest arttista en la Wikipedia en llengua francesa .i anglesa.
# Shi Yue

Shi Yue, en xinès simplificat: 时越; en xinès tradicional: 時越; en pinyin: Shí yuè; (Luoyang, Henan, 11 de gener de 1991) és un jugador professional de go, amb rang 9p. Va aprendre a jugar al go a l'edat de 6 anys i el 2003 es va convertir en jugador professional. A finals de maig de 2013 va ser número 1 del rànquing xinés i a finals de setembre de 2014, número 1 del rànquing mundial.

## Trajectòria professional

* 2008: guanya la lliga Xina de weiki amb 9 victòries consecutives i rècord de victòries.
* 2009: guanya la 16 Xinren Wang, després de batre per 2 victòries a 0 a Zhu Yuanhao.
* 20 de febrer de 2013: guanya la 17 Copa LG, després de batre per 2 victòries a 0 a Won Sungjin, i és promogut a 9p.
* 24 d'octubre de 2013: guanya la 10 Copa Changqi, després de batre per 2 victòries a 0 a Lian Xiao.

### Estil de joc

Shi Yue es mostra perillosament fort davant la manera de jugar coreana, fins al punt d'haver vençut diversos jugadors coreans de primera fila, entre d'altres, Lee Se-dol, considerat un dels jugadors més forts del món. L'enfrontament amb Lee Se-dol es va produir el 2013, en la segona ronda del torneig principal de la 17 Copa LG. En aquell moment, Lee Se-dol era el jugador número 1 de Corea i Shi Yue a penes era conegut. A Shi Yue li agraden les conteses territorials. El seu joc, però, està molt ben equilibrat. És difícil trobar la debilitat en el seu estil, i aquest és el seu punt fort. Shi Yue juga encara millor quan ell està una mica pel darrere del seu oponent, per la qual cosa és difícil guanyar-lo.

## Vegeu també

* Go
* Variants del go
* Sistemes de rànquing en el go
* Handicap en el go

## Referències

* 1 2 3 4 5 6 «Shi Yue at Sensei's Library» (en anglès). [Consulta: 28 febrer 2016].
* ↑ «Shi Yue | Baidu Enciclopèdia» (en xinés). [Consulta: 28 febrer 2016].
* ↑ «Top 50 internacional ▦ Badukaires» (en castellà). Arxivat de l'original el 2016-03-07. [Consulta: 28 febrer 2016].
* 1 2 «Comentari: Shi Yue vs Lee Sedol - 17 Copa LG» (en anglés). Arxivat de l'original el 2016-03-04. [Consulta: 28 febrer 2016].
* ↑ «Go Commentary: Won Seongjin vs Shi Yue - 17th LG Cup Final» (en anglès). Arxivat de l'original el 2016-03-04. [Consulta: 29 febrer 2016].

## Enllaços externs

* «EidoGo - Game Archive | Shi Yue» (en anglès). [Consulta: 29 febrer 2016].
# Skógar

Skógar, (en islandès significa literalment boscos), és un petit poble d'Islàndia, dins del municipi de Rangárþing eystra, amb una població d'uns 25 habitants situat al sud de la glacera Eyjafjallajökull. A la vall de Skógar i sota la glacera esmentada el volcà Eyjafjöll que entrà en erupció el març del 2010 provocant una greu interrupció del trànsit aeri de gran part d'Europa.
La zona és molt coneguda per les cascades de Skógafoss, en el riu Skógá, que baixen des de 60 m més amunt. A Skógar hi ha un museu popular anomenat Skógasafn, obert tots els dies de l'any.

## Enllaços externs

* Informations Arxivat 2012-07-15 a Wayback Machine.
* Informations on the museum (in Icelandic) Arxivat 2012-07-17 a Wayback Machine.
* skogasafn.is
# Snowberger

Snowberger va ser un constructor estatunidenc de cotxes de competició que va arribar a disputar curses a la Fórmula 1.
Snowberger va competir al campionat del món de la Fórmula 1 a una sola temporada, la de l'any 1950.
Va disputar només la cursa del Gran Premi d'Indianapolis 500, no competint a cap més prova del campionat del món de la F1.

## Resultats a la F1

| Temporada | Pilot | G. Sortida | Classificació | Punts | Retirada | Resultats |
| 1950 | Bill Schindler | 22 | Ret | | Transmissió | Resultats |

## Palmarès a la F1

* Curses: 1
* Victòries: 0
* Podiums: 0
* Punts: 0
# Solea bleekeri

Solea bleekeri és un peix teleosti de la família dels soleids i de l'ordre dels pleuronectiformes que es troba des de les costes de Moçambic fins a les de Sud-àfrica.

## Referències

* ↑ The Taxonomicon (anglès)
* ↑ FishBase (anglès)
# Solea humilis

Solea humilis és un peix teleosti de la família dels soleids i de l'ordre dels pleuronectiformes que es troba des de les costes de Madràs (Índia) fins a les de les Filipines, Xina i Indonèsia.

## Referències

* ↑ The Taxonomicon (anglès)
* ↑ FishBase (anglès)
# Speak Now

Speak Now és el tercer disc de la cantant estatunidenca Taylor Swift, produït per Nathan Chapman i Taylor Swift. Aquest disc és especial perquè cada cançó té un missatge especial per a algú de la vida de la cantant

## Cançons

A continuació del títol es troba el missatge
* Mine ==> Toby
* Sparks Fly ==> Portland Oregon
* Back to December ==> Tay
* Speak Now ==> You always regret what you don't say (Sempre lamentes el que no dius)
* Dear John ==> Loved you from the very first day (Et vaig estimar des del primer dia)
* Mean ==> I thought you got me (Pensava que em tenies)
* The story of us ==> CMT Awards
* Never grow up ==> Moved out in July (Em vaig traslladar al Juliol)
* Enchanted ==> Adam
* Better than Revenge ==> You thought I would forget (Creies que m'oblidaria)
* Innocent ==> Life is full of little interruptions (La vida és plena de petites interrupcions)
* Haunted ==> Still to this day (Encara avui dia)
* Last Kiss ==> Forever and always (Per sempre i sempre)
* Long Live ==> For you (Per tu)

## Speak Now Deluxe Edition

Speak Now Deluxe Edition és el títol de la reedició del quart disc de la cantant nord-americana Taylor Swift. Totes les cançons estan escrites per ella mateixa. Aquest disc conté les mateixes cançons que el disc Speak Now més un CD que conté cançons extres.

### Cançons

* Ours
* If this was a movie
* Superman
* Back to December (acústic)
* Haunted (acústic)
* Mine (acústic)
* Back to December(versió EUA)
* The story of us(versió EUA)
* "On the set":Behind the Scenes "Mine" Music Video
* "Mine" Music Video"
Al contrari que les cançons del primer CD aquestes no tenen cap missatge per ningú.

## Vegeu també

* Speak Now (Taylor's Version)
# Shirley Stobs

Shirley Stobs (Miami, 20 de maig de 1942) és una nedadora estatunidenca, ja retirada, que va competir durant la dècada de 1950.
El 1960 va prendre part en els Jocs Olímpics d'Estiu de Roma, on vuanyar la medalla d'or en la prova dels 4x100 metres lliures del programa de natació. Formà equip amb Joan Spillane, Carolyn Wood i Chris von Saltza i en aquesta cursa va establir un rècord del món de la distància que va ser vigent durant quatre anys. Abans, el 1959, havia guanyat una medalla d'or i una de plata als Jocs Panamericans de Chicago.

## Referències

* ↑ «Olympedia – Shirley Stobs». [Consulta: 24 juny 2021].
# Solera de Gabaldón

Solera de Gabaldón és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 42 | 45 | 47 | 38 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Sophie Mgcina

Sophie Mgcina (Germiston, 1938 - Johannesburg, 2 de desembre de 2005) va ser una actriu, cantant i directora teatral sud-africana que fou una activista contra l'apartheid.
Va néixer a Germiston, però el govern de l'apartheid va obligar la família a traslladar-se a Alexandra. Amb 19 anys cantava al club Night Beat, on a fora l'esperaven policies per detenir-la gairebé cada dia. La portaven a comissaria i pagava dues lliures perquè la deixessin sortir.
Posteriorment, va tenir una carrera reeixida, amb actuacions exitoses a Londres i Nova York. També va dirigir obres de teatre, per exemple amb Barney Simon. Va traduir cançons de l'anglès a diverses llengües africanes i va formar part de la National School for the Performing Arts de Johannesburg el 1994.
Va escriure diverses cançons clarament contra l'apartheid, com Madam Please, on mostra la relació entre una treballadora de la llar negra i un home blanc. En aquests temes mostra la crueltat d'algunes situacions, la invisibilitat de les problemàtiques de les persones negres i el racisme social.

## Referències

* 1 2 3 Nerio, Ron; Halley, Jean. The Roads to Hillbrow: Making Life in South Africa's Community of Migrants (en anglès). Fordham University Press, 2022-06-07. ISBN 978-0-8232-9941-6.
* ↑ Stephanou, Irene; Henriques, Leila. The World in an Orange: Creating Theatre with Barney Simon (en anglès). Seven Stories Press, 2011-01-04. ISBN 978-1-60980-098-7.
* ↑ Fuchs, Anne. Playing the Market: The Market Theatre, Johannesburg. Revised and updated edition (en anglès). BRILL, 2021-11-22, p. 24. ISBN 978-90-04-48524-2.
* ↑ McGuire, Danielle. Freedom Rights: New Perspectives on the Civil Rights Movement (en anglès). University Press of Kentucky, 2011-11-01, p. 231. ISBN 978-0-8131-3449-9.
# Mount Victory

Mount Victory és una població dels Estats Units a l'estat d'Ohio. Segons el cens del 2000 tenia 600 habitants.

## Demografia

Segons el cens del 2000, Mount Victory tenia 600 habitants, 245 habitatges, i 171 famílies. La densitat de població era de 304,8 habitants/km².
Dels 245 habitatges en un 32,7% hi vivien nens de menys de 18 anys, en un 51,8% hi vivien parelles casades, en un 12,2% dones solteres, i en un 30,2% no eren unitats familiars. En el 25,7% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,86.
Per edats la població es repartia de la següent manera: un 25,5% tenia menys de 18 anys, un 9,8% entre 18 i 24, un 28,8% entre 25 i 44, un 21,2% de 45 a 60 i un 14,7% 65 anys o més.
L'edat mediana era de 35 anys. Per cada 100 dones de 18 o més anys hi havia 93,5 homes.
La renda mediana per habitatge era de 40.694 $ i la renda mediana per família de 47.273 $. Els homes tenien una renda mediana de 33.571 $ mentre que les dones 22.344 $. La renda per capita de la població era de 17.745 $. Aproximadament el 3,8% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Victory». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Victory». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].